LIKOVNA KULTURA – 27.4.- 1 sat

Plošno istanjena masa, ravnoteža - **Šarena skulptura** / papir – plastika

**Potrebno** : škare, ljepilo i raznobojni kolaž papir ( može i bilo kakav drugi papir )

**Podsjetimo se jer znamo** : Papir režemo škarama i lijepimo ljepilom. Trake i/ili plohe papira možemo savijati, lomiti ili presavijati poput harmonike. Također možemo urezivati i izrezivati komade iz veće plohe papira i modelirati kako bi dobili oblike u prostoru.

**Za današnji rad** trebat će nam uže i šire trake.

Promatrajući ljusku jajeta, list …..zaključujemo da neki prirodni oblici imaju vrlo malu debljinu. Takvu masu nazivamo **plošno istanjena masa**.

Na fotografiji skulpture A. Caldera *Krava* je masa toliko istanjena da se približila plohi i umjetnik je rezanjem i savijanjem lima oblikovao kravu.



**Zadatak :**

Od papirnatih traka oblikovati neobičnu šarenu skulpturu. Prvo treba izrezati više raznobojnih širih i užih traka. Od nekih savijanjem i lijepljenjem oblikuj okrugle, trokutaste ili četvrtaste oblike, a neke presavij više puta. Neke trake ostavi ravne. Zatim na podlogu prvo zalijepi gotove oblike, a zatim kroz i oko njih provuci izlomljene i ravne trake te tako složi što zanimljiviju kompoziciju.

Preporuča se da prvo zalijepite trokutaste, okrugle i četvrtaste oblike, a zatim isprobavajte različite načine provlačenja i kombiniranja ostalih traka papira dok ne nastane što zanimljivija skulptura.



Ovo je samo poticaj za vaše šarene strukture. Izrežite trake, napravite oblike…….i onda se igrajte i igrajte. Mogućnostima i maštovitosti ovdje zaista nema kraja……

Kad budete zadovoljni svojim gotovim radom, poslikajte, vrednujte ( znamo kako) i pošaljite svojoj učiteljici.